Diari Oficial de la Generalitat Valenciana


Sumari del DOGV 4615, del 24-10-2003 (2003/10415)

Informació pública de la Resolució del director general de Comerç i Consum, de data 26 de setembre del 2003, per la qual s'aprova la modificació de la tarifa de subministrament domiciliari d'aigua a Alaquàs. Expedient número 21344/092003.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4615

Data del DOGV
:   24-10-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/10884


Organisme emissor
:   Aguas de Valencia, SA

Tipus de document
:   Anunci

Informació pública de la Resolució del director general de Comerç i Consum, de data 26 de setembre del 2003, per la qual s'aprova la modificació de la tarifa de subministrament domiciliari d'aigua a Alaquàs. Expedient número 21129/092003. [2003/10215]
  
Vist l'expedient tramitat a sol·licitud d'Aguas de Valencia, SA, per a la modificació de tarifa de subministrament domiciliari d'aigua a Alaquàs.
  
Vist que figura incorporat l'expedient esmentat l'informe favorable del Ple de l'Ajuntament, de data 24 de juliol del 2003; així com del Gabinet Tècnic de Preus, i que s'ha pronunciat en el mateix sentit la Comissió de Preus de la Generalitat Valenciana, en la sessió del dia 24 de setembre de 2003.
  
Atés que del que s'ha exposat i de la resta de dades aportades a les actuacions és procedent aprovar la tarifa sol·licitada, de conformitat amb les normes dictades a este efecte, i que és competència del director general de Comerç i Consum l'adopció de la present resolució, en virtut de les atribucions que per a això li han sigut expressament conferides per delegació del conseller d'Indústria, Comerç i Turisme, mitjançant la Resolució de 4 d'abril de 1991.
  
Vists el Decret 2.226/1977, de 27 d'agost; l'Orde del Ministeri de l'Interior, de 30 de setembre de 1977; el Reial Decret 2.695, de 28 d'octubre de 1977, en relació amb el que disposa el Reial Decret 2.310/1982, de 24 de juliol, i decrets a este efecte de 5 d'octubre de 1982, publicats en el Diari Oficial de la Generalitat Valenciana de 19 d'octubre de 1982; Decret 82/1984, de 30 de juliol, i Llei 30/1985, de 2 d'agost, Reial Decret 2.028/1985, de 30 d'octubre, Resolució del conseller d'Indústria, Comerç i Turisme, de 4 d'abril de 1991, i la resta de preceptes de general aplicació, resolc:
  
Autoritzar la tarifa que se cita, per al servici del subministrament domiciliari d'aigua indicat.
  
Tarifa que s'aprova
  
1. Quota de servici (euros/mes):
  
Calibre 13 mm 3,171
  
Calibre 15 mm 4,758
  
Calibre 20 mm 7,929
  
Calibre 25 mm 11,100
  
Calibre 30 mm 15,855
  
Calibre 40 mm 31,710
  
Calibre 50 mm 47,565
  
Calibre 65 mm 63,420
  
Calibre 80 mm 79,275
  
Calibre 100 mm 110,985
  
Calibre 125 mm o més 174,405
  
2. Quota de consum (euros/m³):
  
1r Bloc: de 0 a 24 m³ /trimestre 0,042
  
2n Bloc: de 25 a 48 m³ /trimestre 0,148
  
3r Bloc: de 49 a 84 m³ /trimestre 0,184
  
4t Bloc: més de 84 m³ /trimestre 0,325
  
Cànon renovació instal·lacions euros/m³
  
Sobre les presents tarifes s'aplicarà l'impost sobre el valor afegit d'acord amb el que establix la Llei 37/1992, de 28 de desembre.
  
La present resolució és definitiva en via administrativa, i contra ella s'hi podrà interposar, en el termini de dos mesos, comptats des del sendemà de la notificació, un recurs contenciós administratiu davant del jutjat del contenciós administratiu competent d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciós Administrativa, o potestativament un recurs de reposició davant del conseller d'Indústria, Comerç i Turisme, en el termini d'un mes comptat des del sendemà de la notificació d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.